**NÁRODNÁ RADA SLOVENSKEJ REPUBLIKY**

**VI. volebné obdobie**

Číslo:

**N á v r h**

poslancov Národnej rady Slovenskej republiky

Gábora GÁLA, Arpáda ÉRSEKA a Eleméra JAKABA

**n a v y d a n i e**

zákona, ktorým sa mení a dopĺňa zákon č. 369/1990 Zb. o obecnom zriadení v znení neskorších predpisov a dopĺňa zákon č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov

Predkladajú: Návrh na uznesenie:

Gábor G á l v. r. Národná rada Slovenskej republiky

Arpád É r s e k  v. r. **s c h v a ľ u j e**

Elemér J a k a b v. r. návrh poslancov Národnej rady Slovenskej republiky Gábora GÁLA, Arpáda ÉRSEKA a Eleméra JAKABA na vydanie zákona, ktorým sa mení a dopĺňa zákon č. 369/1990 Zb. o obecnom zriadení v znení neskorších predpisov a dopĺňa zákon č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov

Bratislava november 2013

**Návrh**

**zákon**

z ... 2013,

**ktorým sa mení a dopĺňa zákon č. 369/1990 Zb. o obecnom zriadení v znení neskorších predpisov a dopĺňa zákon č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon Slovenskej národnej rady č. 369/1990 Zb. o obecnom zriadení v znení zákona Slovenskej národnej rady č. 401/1990 Zb., zákona Slovenskej národnej rady č. 96/1991 Zb., zákona Slovenskej národnej rady č. 130/1991 Zb., zákona Slovenskej národnej rady č. 421/1991 Zb., zákona Slovenskej národnej rady č. 500/1991 Zb., zákona Slovenskej národnej rady č. 564/1991 Zb., zákona Slovenskej národnej rady č. 11/1992 Zb., zákona Slovenskej národnej rady č. 295/1992 Zb., zákona Národnej rady Slovenskej republiky č. 43/1993 Z. z., zákona Národnej rady Slovenskej republiky č. 252/1994 Z. z., zákona Národnej rady Slovenskej republiky č. 287/1994 Z. z., zákona č. 229/1997 Z. z., zákona č. 225/1998 Z. z., zákona č. 233/1998 Z. z., nálezu Ústavného súdu Slovenskej republiky č. 185/1999 Z. z., zákona č. 389/1999 Z. z., zákona č. 6/2001 Z. z., zákona č. 453/2001 Z. z., zákona č. 205/2002 Z. z., zákona č. 515/2003 Z. z., zákona č. 369/2004 Z. z., zákona č. 535/2004 Z. z., zákona č. 583/2004 Z. z., zákona č. 615/2004 Z. z., zákona č. 757/2004 Z. z., zákona č. 171/2005 Z. z., zákona č. 628/2005 Z. z., zákona č. 267/2006 Z. z., uznesenia Ústavného súdu Slovenskej republiky č. 616/2006 Z. z., zákona č. 330/2007 Z. z., zákona č. 334/2007 Z. z., zákona č. 335/2007 Z. z., nálezu Ústavného súdu Slovenskej republiky č. 205/2008 Z. z., zákona č. 384/2008 Z. z., zákona č. 445/2008 Z. z., nálezu Ústavného súdu Slovenskej republiky č. 511/2009 Z. z., zákona č. 102/2010 Z. z., zákona č. 204/2011 Z. z. a zákona č. 361/2012 Z. z. sa mení a dopĺňa takto:

1. V § 1a odsek 2 znie:

„(2) Názov obce a jej častí určuje alebo mení obec. Názov obce (časti obce) možno určiť alebo zmeniť iba na základe kladného výsledku miestneho referenda [§11a ods. 1 písm. a)]. Vláda Slovenskej republiky (ďalej len „vláda“) vezme určenie alebo zmenu názvu obce (časti obce) na vedomie nariadením do 60 dní od doručenia návrhu obce na určenie alebo zmenu názvu obce (časti obce) Úradu vlády Slovenskej republiky alebo v tej istej lehote podá návrh na začatie konania na preskúmanie ústavnosti alebo zákonnosti výsledku miestneho referenda Ústavnému súdu Slovenskej republiky. Výsledok platného miestneho referenda je pre vládu právne záväzný.“.

2. V § 1a ods. 6 sa slová „nepriliehavý vzhľadom na historický vývin územia“ nahrádzajú slovami „nevhodný vzhľadom na históriu obce“.

3. V § 2b ods. 3 sa slovo „nepriliehavé“ nahrádza slovom „nevhodné“.

4. V § 2 odsek 3 znie:

„(3) Obec zriaďuje vláda nariadením na základe stanoviska okresného úradu v sídle kraja, v ktorého územnom obvode sa obec nachádza. Obec zrušuje, rozdeľuje alebo zlučuje (ďalej len „zmena územia obce“) obec, na základe kladného výsledku miestneho referenda [§11a ods. 1 písm. a)], ktoré je podkladom pre prijatie nariadenia vlády o zmene územia obce. Pri prijatí nariadenia podľa predchádzajúcej vety postupuje vláda podľa §1a ods. 2.“

5. V § 11a ods. 1 písm. a) sa za slová „ako aj“ vkladajú slová „o určenie a“ a na konci sa pripájajú tieto slová „alebo časti obce“.

**Čl. II**

Zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení zákona Národnej rady Slovenskej republiky č. 293/1995 Z. z., nálezu Ústavného súdu Slovenskej republiky č. 398/1998 Z. z., zákona č. 97/1999 Z. z., zákona č. 226/2000 Z. z., zákona č. 124/2002 Z. z., zákona č. 514/2003 Z. z., zákona č. 551/2003 Z. z., zákona č. 324/2004 Z. z., zákona č. 586/2004 Z. z., zákona č. 546/2005 Z. z., zákona č.94/2006 Z. z., zákona č. 122/2006 Z. z., zákona č. 71/2008 Z. z., zákona č. 520/2008 Z. z., zákona č. 400/2009 Z. z., zákona č.102/2010 Z. z., zákona č. 33/2011 Z. z., zákona č. 79/2012 Z. z., zákona č. 114/2013 Z. z. a uznesenia Ústavného súdu Slovenskej republiky č. 159/2013 Z. z. sa dopĺňa takto:

1. Za deviaty oddiel druhej hlavy sa vkladá nový desiaty oddiel, ktorý vrátane nadpisu nad § 70c znie:

„**Konanie o sťažnostiach pre neústavnosť alebo nezákonnosť výsledku miestneho referenda**

§ 70c

(1) Ak v tomto zákone nie je ustanovené inak, platia pre konanie o sťažnosti pre neústavnosť alebo nezákonnosť výsledku miestneho referenda ustanovenia o návrhu na začatie konania.

(2) Navrhovateľom môže byť vláda Slovenskej republiky. Sťažnosť musí byť podaná Ústavnému súdu do 60 dní odo dňa doručenia návrhu obce na určenie alebo zmenu názvu obce (časti obce), zrušenie, rozdelenie alebo zlúčenie obcí podľa osobitného predpisu,18a) Úradu vlády Slovenskej republiky.“.

„Poznámka pod čiarou k odkazu 18a znie :

„18a) § 1a ods. 2 a § 2 ods. 3 zákona Slovenskej národnej rady č. 369/1990 Zb.“.“.

§ 70d

(1) Sťažnosť okrem všeobecných náležitostí uvedených v § 20 musí ďalej obsahovať:

a) vyjadrenie navrhovateľa, či napáda výsledok miestneho referenda pre neústavnosť alebo pre nezákonnosť, alebo z oboch týchto dôvodov, s uvedením právnych predpisov, ktoré boli porušené,

b) dôvody, pre ktoré napáda výsledok miestneho referenda, s označením dôkazov,

c) návrh na rozhodnutie vo veci podľa § 70f ods. 1.

§ 70e

Ústavný súd si vyžiada všetky doklady a správy týkajúce sa miestneho referenda.

§ 70f

(1) Ak Ústavný súd zistí, že výsledok miestneho referenda nie je v súlade s ústavou alebo zákonmi, nálezom zruší napadnutý výsledok miestneho referenda, inak uznesením sťažnosť zamietne.

(2) Nález o zrušení výsledku miestneho referenda doručí aj s odôvodnením neodkladne vláde Slovenskej republiky a obci, ktorej sa miestne referendum týka.

(3) Uznesenie o zamietnutí sťažnosti Ústavný súd oznámi vláde Slovenskej republiky a obci, ktorej sa miestne referendum týka.“

2. Doterajšie oddiely desať až štrnásť druhej hlavy sa označujú ako oddiely jedenásť až pätnásť druhej hlavy.

**Čl. III**

Tento zákon nadobúda účinnosť 1. marca 2014.